**VNÚTORNÝ PREDPIS Č. 1/2013,**

**KTORÝM SA URČUJE SPÔSOB A TERMÍN ÚHRADY PRÍSPEVKU NA ČIASTOČNÚ ÚHRADU NÁKLADOV**

**SPOJENÝCH SO ŠTÚDIOM V ZÁKLADNEJ UMELECKEJ ŠKOLE**

Základná umelecká škola na Štefánikovej ulici v Poprade podľa §3 Všeobecne záväzného nariadenia mesta Poprad č. 8/2012 o určení výšky príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti Mesta Poprad (ďalej len „VZN“), ktoré nadobúda účinnosť 1. februára 2013

**vydáva**

tento vnútorný predpis, ktorým sa určuje spôsob a termín úhrady príspevku na čiastočnú úhradu nákladov spojených so štúdiom v základnej umeleckej škole.

**Článok 1**

**Základné ustanovenia**

1. Príspevok na čiastočnú úhradu nákladov spojených so štúdiom v základnej umeleckej škole (ďalej len „príspevok“) podľa § 35 ods. 2) zákona č. 596/2003 Z. z. o štátnej správe v školstve a školskej samospráve v znení neskorších predpisov, uhrádza zákonný zástupca žiaka, alebo dospelá osoba, ktorá je žiakom školy.
2. Individuálnou formou štúdia na účely tohto predpisu sa rozumie štúdium hudobného nástroja, alebo sólového spevu v hudobnom odbore. Skupinovou formou štúdia je štúdium zborového spevu v hudobnom odbore a štúdium vo výtvarnom, tanečnom, alebo literárno-dramatickom odbore.

**Článok 2**

**Určenie výšky príspevku**

1. Výška **mesačného** príspevku podľa § 3 VZN č. 8/2012 mesta Poprad s účinnosťou od 1. februára 2013 bola určená nasledovne:
2. Príspevok za žiaka od 3 do 25 rokov veku:

aa) v prípravnom štúdiu vo všetkých odboroch....................................... 5,00,- €

ab) v individuálnej forme štúdia............................................................ 10,00,- €

ac) v skupinovej forme štúdia ................................................................7,00,- €

b) Príspevok za žiaka vo veku od 3 do 25 rokov, ktorý navštevuje ďalší hlavný

predmet v individuálnej forme štúdia, alebo ďalší odbor v skupinovej forme štúdia:

ba) v individuálnej forme štúdia...................................................................25,00,-€

bb) v skupinovej forme štúdia...................................................................... 15,00,- €

c) Príspevok za žiaka nad 25 rokov veku:

ca) v individuálnej forme štúdia ....................................................................50,-€

cb) v skupinovej forme štúdia .....................................................................25,-€

**Článok 3**

**Spôsob a termíny úhrady**

1. Platba príspevku sa realizuje výlučne bankovým prevodom na príjmový účet školy vo VÚB Poprad, č. 1661180453/0200. Povinným údajom potrebným pre identifikáciu platby je variabilný symbol (identifikačné číslo triedneho učiteľa – tvorí prílohu č. 1 tohto vnútorného predpisu). V správe pre prijímateľa platca uvedie meno žiaka, za ktorého uhrádza príspevok.
2. Príspevok sa uhrádza spravidla v dvoch splátkach, a to za prvý polrok so splatnosťou najneskôr do 30. septembra a za druhý polrok so splatnosťou najneskôr do 15. februára príslušného kalendárneho roka. Platbu možno po dohode uhradiť aj jednou sumou za celý školský rok, alebo raz za štvrťrok so splatnosťou vždy 15. dňa prvého mesiaca daného štvrťroka, alebo mesačne vždy k 15. dňu príslušného mesiaca.
3. Uhradený príspevok sa nevracia. O vrátení pomernej časti príspevku môže riaditeľka školy rozhodnúť na základe písomnej žiadosti žiaka, alebo jeho zákonného zástupcu, a to vtedy, ak žiak zo závažných dôvodov (napr. zdravotných) štúdium prerušil, alebo predčasne ukončil v súlade s čl. 1 ods. 6 Vyhlášky MŠVVaŠ SR č. 245/2011, ktorou sa mení a dopĺňa vyhláška č. 324/2008 Z. z. o základnej umeleckej škole.
4. V prípade, ak bolo žiakovi povolené prerušenie štúdia a z tohto dôvodu mu vznikne za príslušné obdobie preplatok, môže žiak, alebo zákonný zástupca žiaka písomne požiadať buď o jeho vrátenie, alebo o presunutie do nasledujúceho obdobia.
5. Podľa § 49 ods. 6 zákona č. 245/2008 o výchove a vzdelávaní (školský zákon) môže žiak, alebo zákonný zástupca žiaka požiadať o odpustenie príspevku z dôvodov sociálnej odkázanosti rodiny. Žiadosť na predpísanom tlačive spolu s potrebnými dokladmi o poberaní dávok v hmotnej núdzi žiadateľ predkladá zriaďovateľovi prostredníctvom riaditeľky školy.

**Článok 4**

**Opatrenia a sankcie**

1. Za evidenciu, kontrolu správnosti platieb a kontrolu dodržiavania termínov splatnosti zodpovedá ekonómka školy, ktorá podáva informácie o zistených skutočnostiach riaditeľke školy a triednym učiteľom na pravidelných pracovných poradách triednym učiteľom. Tí o zistených nedostatkoch neodkladne informujú žiakov, alebo ich zákonných zástupcov, prípadne si vyžiadajú doklady o úhrade.
2. V prípade, ak žiak nepredloží požadované doklady a škola nemá ani po vykonanej konzultácii evidovanú úhradu príspevku, triedny učiteľ zabezpečí odoslanie písomnej upomienky, v ktorej sa určí nový termín splatnosti. Po uplynutí termínu splatnosti uvedeného v písomnej upomienke si škola vyhradzuje právo až do vyriešenia problému neposkytovať, alebo obmedziť žiakovi prístup k vyučovaniu.
3. Ak nedôjde k náprave ani napriek písomnej výzve najneskôr do termínu zasadnutia pedagogickej rady za 1., alebo za 2. polrok príslušného školského roka, môže riaditeľka na základe uznesenia pedagogickej rady rozhodnúť o vylúčení žiaka z ďalšieho štúdia.

**Článok 5**

**Záverečné ustanovenia**

1. Riaditeľka školy zabezpečí preukázateľné oboznámenie žiakov a zákonných zástupcov žiakov s týmto vnútorným predpisom.
2. Stručné písomné oznamy v žiackych knižkách s potrebnými a aktualizovanými údajmi o platbách budú žiakom a zákonným zástupcom žiakov poskytnuté pre 1. polrok najneskôr do 15. septembra a pre 2. polrok do 31. januára príslušného kalendárneho roka.

Mgr. Katarína Kočišová, riaditeľka školy

Príloha č. 1 - Vnútorný predpis č. 1/2013

**ZOZNAM VYUČUJÚCICH A PRIDELENÝCH VARIABILNÝCH SYMBOLOV**

|  |  |  |
| --- | --- | --- |
| **Priezvisko a meno pedagóga** | **Odbor - predmet** | **Variabilný symbol** |
| Richnavská Blanka, DiS. art. | spev, klavír | **100001** |
| Danková Perla, Mgr. | klavír | **100002** |
| Balogová Silvia | flauta | **100003** |
| Hudačková Jana | klavír | **100004** |
| Chládek Ľubomír | gitara | **100005** |
| Felber Ľubomír | flauta, trúbka | **100006** |
| Husár Ľubomír | husle, gitara | **100007** |
| Kočišová Katarína, Mgr. | klavír | **100010** |
| Karhútová Eva, Mgr. | klavír | **100011** |
| Máliková Eva | klavír | **100012** |
| Mašlejová Andrea, Mgr., PhD | klavír | **100012** |
| Novotná Terézia | husle | **100014** |
| Mgr. Takáčová Gabriela | flauta | **100015** |
| Piklerová Jana | klavír | **100016** |
| Radušovská Mária | violončelo, gitara | **100017** |
| Šabla Marián, Mgr. | akordeón, keyboard | **100018** |
| Petrasová Jana | klavír | **100019** |
| Richnavský Martin, Mgr. | husle | **100020** |
| Kvasnica Tomáš, Mgr. art. | bicie a dychové nástroje | **100021** |
| Bočkayová Katarína | klavír | **100022** |
| Irhová Alžbeta | gitara | **100023** |
| Šurinová Darina | spev, klavír | **100024** |
| Dudžáková Zuzana, Mgr | gitara | **100025** |
| Rabatin Rudolf, PaedDr. | výtvarný odbor | **200001** |
| Dunajová Bernardína | výtvarný odbor | **200002** |
| Murinová Jana, Mgr. | výtvarný odbor | **200003** |
| Leštach Vladislav, Mgr. | výtvarný odbor | **200004** |
| Fedáková Anna, Mgr. art. | výtvarný odbor | **200005** |
| Čimborová Eva, Mgr. | výtvarný odbor, tanec | **200006** |
| Krupková Zuzana, Mgr. | literárno-dramatický odbor | **300001** |
| Kubaň Dušan | litrárno-dramatický odbor | **300002** |
| Novák Michal, Bc. | literárno-dramatický odbor | **300003** |
| Čimborová Eva, Mgr. | tanečný odbor | **400003** |
| Solus Jozef | tanečný odbor | **400004** |
| Alexová Gabriela | tanečný odbor | **400005** |
| Richnavská Blanka, DiS. art. | zborový spev | **500001** |
| Karhútová Eva, Mgr. | zborový spev | **500002** |